Poistenie zodpovednosti
V bežnom živote sa stane množstvo situácií, keď niekomu inému môžete svojou nepozornosťou alebo z nedbanlivosti spôsobiť škodu. Škoda inému však môže vzniknúť aj bez vašej priamej účasti a napriek tomu vám vzniká zodpovednosť uhradiť ju. Konár zo stromu na vašom pozemku, prasknutá hadica od práčky, spadnutá škridla z vašej strechy alebo váš pes pod kolesami auta môžu byť príčinou vzniku škody v stovkách tisíc aj miliónoch EUR.
Poistenie zodpovednosti za škodu vám zaistí ochranu pred takýmito nárokmi, a to vrátane nákladov na právnu obhajobu v prípadnom súdnom konaní. Poistenie zodpovednosti býva spravidla dohodnuté spolu s poistením nehnuteľnosti alebo domácnosti, niektoré druhy poistenia je však potrebné uzavrieť samostatne.